Gospođica Doktor - špijunka bez imena
<s>Gospođica Doktor - špijunka bez imena, u međunarodnoj distribuciji poznata pod naslovom Fräulein Doktor, je italijansko-jugoslavenski špijunski film snimljen u režiji Alberta Lattuade i premijerno prikazan 1969. godine.</s><s>Naslovni lik, koga tumači Suzy Kendall je Gospođica Doktor, znamenita njemačka obavještajka iz vremena Prvog svjetskog rata.</s><s>Radnja prikazuje kako, nakon što je uspjela dobaviti obavještajne podatke zahvaljujući kojima je potopljen brod koji je prevozio lorda Kitchenera, britanski obavještajac (koga tumači Kenneth More) priprema plan kako bi joj namjestio klopku, ali i spriječio da ukrade savezničke planove u zaustavljanju velike njemačke ofanzive na Zapadnom frontu.</s>

<s>Film je snimljen četvrt vijeka nakon završetka Drugog svjetskog rata, kada su svjetskoj javnosti postale dostupne njemačke službene arhive i bio razotkriven identitet Fräulein Doktor; tako se, za razliku od nekoliko filmova iz međuratnog perioda mogao temeljiti na stvarnim historijskim činjenicama umjesto legendi o femme fatale poput Mate Hari.</s><s>Film se temelji na fikciji, ali se ističe izuzetnim realizmom, odnosno ciničnim stavom prema obavještajnoj aktivnosti ali i, tada zbog Vijetnama u svijetu izuzetno popularnim prikazom rata kao besmislenog i apokaliptičkog krvoprolića.</s><s>To je posebno došlo do izražaja u završnoj sceni koja prikazuje njemački napad  iperitom na britanske položaje, prilikom koje se žrtvama guli koža sa tijela, a napadači - i ljudi i konji - prisiljeni biti potpuno pokriveni.</s><s>Pažnju je također privukla i za tadašnje standarde još uvijek prilično rijetka lezbijska scena u kojoj sudjeluje protagonistica.</s>

<s>Uloge
 Suzy Kendall ...</s><s>Fräulein Doktor
 Kenneth More ...</s><s>Pukovnik Foreman
 Capucine ...</s><s>Dr. Saforet
 James Booth ...</s><s>Meyer
 Alexander Knox ...</s><s>General Peronne
 Nigel Green ...</s><s>Puk.</s><s>Mathesius
 Giancarlo Giannini ...</s><s>Poručnik Hans Rupert</s>

<s>Vanjske veze</s>

<s>Fraulein Doktor at Allmovie.com</s>

<s>Italijanski filmovi
Jugoslavenski filmovi
Špijunski filmovi
Ratni filmovi
Dramski filmovi
Filmovi o Prvom svjetskom ratu
Authority control 2</s>

